Leef deur die Gees – Sondag 30 Junie 09:00 – NGK Somerstrand
Leef deur die Gees – Sondag 30 Junie 09:00
Written by Chris van Wyk on 26/06/2019 . Posted in Nuusflitse.
Onthou julle vir Bruce? Die groot wit dood haai in die fliek Finding Nemo. Hy is die leier van die Vis-vriendelike Haaie-ondersteuningsgroep wat vriende maak met Marlin, Nemo se pa, en Dory wie se geheue haar so in die steek laat.
Ongelukkig kom daar 'n bietjie bloed in die water en Bruce se natuurlike instinkte skop in. Sy oë verander van helderblou tot donkerswart en hy wil met alle mag en geweld sy nuutgevonde vis-vriende, Marlin en Dory, opeet.
Nou, dit is maar 'n fliek. Maar, in die werklike lewe is dit steeds 'n realiteit. Instink by wilde diere is doodgewoon sterker as enige afrigting. Jy kan 'n dier tem, maar jy kan nooit heeltemal die instink beheer nie.
Dit is nie anders in die geestelike lewe nie. Ons het deel gekry aan God se natuur. Watter genade! Maar die sondige natuur bly steeds lewendig in ons. En God se natuur en ons sondige natuur is in 'n voortdurende konflik met mekaar.